ঘরের মাঠে বড় জয় বার্সেলোনার!

ওয়েব ডেস্ক : প্রায় আড়াই বছর পর নিজেদের ঘরের মাঠে খেললো বার্সেলোনা (Barcelona)। ৯০৫ দিন পর ঘরের মাঠ ক্যাম্প ন্যু-তে খেলতে নেমেই বড় জয় পেল বার্সা। অ্যাথলেটিক বিলবাওকে (Athletic Bilbao) ৪-০ গোলে হারালন লেওয়ানডস্কিরা। এই বড় জয়ের ফলে লা লিগায় পয়েন্টের শীর্ষ তালিকায় উঠে এল বার্সেলোনা।

এই ম্যাচে বার্সেলোনার হয়ে প্রথম গোল করেন রবার্ট লেওয়ানডোস্কি (Robert Lewandowski)। এর ফলে বার্সেলোনার হয়ে ১৬০টি ম্যাচে খেলে ১০৯টি গোল করলেন তিনি। তার পরেই জোরা গোল করেন ফেরান তোরেস। এই ম্যাচে গোল করেন ফের্মিন লোপেজও। ঘরের মাঠের এই ম্যাচ দেখতে মাঠে ভিড় জমিয়েছিলেন বহু সমর্থক। অন্যদিকে স্টেডিয়ামে দর্শক সংখ্যা ৯৯ হাজার থেকে বাড়িয়ে করা হয়েছিল ১.৫ লক্ষতে।

আরও খবর : অজিভূমে লক্ষ্যভেদ! জাপানকে হারিয়ে বড় খেতাব জয় লক্ষ্য সেনের

অ্যাথলেটিক বিলবাওয়ের (Athletic Bilbao) বিরুদ্ধে ম্যাচের প্রথম চার মিনিটের মধ্যেই জালে বল জড়িয়ে দেন বার্সা তারকা লেওয়ানডস্কি। এর পরেই প্রথমার্ধের একস্ট্রা টাইমে গোল করেন তোরেস। তার পরেই আবার দ্বিতীয়ার্ধের শুরুর তিন মিনিটের মধ্যেই গোল করেন লোপেজ। যার ফলে ৩-০তে এগিয়ে যায় বার্সা। খেলা যখন অন্তিম পর্যায়ে, সেই সময় শেষ গোল করেন তোরেস। ফলে ৪-০ ব্যবধানে এই ম্যাচ জিতে নেয় বার্সেলোনা।

এই ম্যাচ জেতার পর লা লিগায় (La Liga) ১৩ ম্যাচে ৩১ পয়েন্ট নিয়ে শীর্ষে পৌঁছে গিয়েছে বার্সা। তালিকায় দ্বিতীয় স্থানে রয়েছে রিয়াল মাদ্রিদ। এক ম্যাচ কম খেলে তাদের পয়েন্টও ৩১। তবে এই ম্যাচ চলাকালীন দলের পুরনো নায়ক লিওনেল মেসির নামেও স্লোগান দিতে শোনা যায় সমর্থকদের। সব মিলিয়ে আবেগঘন পরিবেশের মধ্যেই জয়ের আনন্দে মেতে উঠেছিল বার্সা সমর্থকরা।